Са старэйшымі дзецьмі мы займаемся з так званымі нудламі, якія звычайна прымяняюцца на занятках аквааэробікай. Іх функцыя — падтрымліваць плыўца на вадзе. Мы называем іх аквапалкі. Дзеці плывуць і абапіраюцца на нудлы рукамі, нагамі, грудзьмі, выкарыстоўваюць іх для кулькоў (старшыя дашкольнікі), а ў канцы заняткаў — для практыкаванняў на рэлаксацыю. Для фіксацыі ножак падчас плавання выкарыстоўваюцца калабашкі. Калі дзеці выконваюць практыкаванні на спінках (з паваротам), то, лежачы на вадзе, глядзяць на цацкі, прымацаваныя пад столлю, якія служаць для іх арыенцірам і дапамагаюць не збіцца са шляху. Вельмі падабаецца малышам плаванне ў ластах, што дапамагае хуткаму перамяшчэнню ў вадзе, садзейнічае выроўніванню ног і правільнаму выкананню практыкавання”.